钦定古今图书集成/理学汇编/文学典/第099卷 > 桂华
## 钦定古今图书集成/理学汇编/文学典/第099卷 > 桂华

按《江西通志》：“华字子朴，安仁人。正德癸酉乡荐。姚源
盗起，华谋以赈济粟募民筑城为捍御计。当道受讨
贼寄居安仁者，每从华咨事宜，华亦时时为画攻守
策。会宁藩蓄逆谋，阴使其腹心兵备王纶罗致华，使
助巳。华时居母丧，纶旬日三奠其母灵，华揣知其情，
议论必依忠孝，纶卒不敢出一语而去，遂说邑令杨”
君腾檄诸藩，直达京师。都御史王守仁讨宸濠，过安
仁，与少保萼论格，知说不合。王请见华，华日华虽论
道先生意，然终有不可同者，遂剖析其大意，王不能
难。天性孝友，居丧不用浮屠。尤邃古诗文，有文集二
十卷行于世。